ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണപ്രദേശങ്ങളിൽ കോവിഡ് -19 വാക്സിൻലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണപ്രദേശങ്ങൾക്ക് നൽകിയത് 112 കോടിയിലധികം വാക്സിൻ ഡോസുകൾ
ഉപയോഗിക്കാത്ത 13 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധകുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധകുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധമരുന്നു കൂടുതൽ ലഭ്യമാക്കിയതും സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും, മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധകുത്തിവയ്പുപരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്രഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകിവരികയാണ്. കോവിഡ്-19 പ്രതിരോധകുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,12,93,57,545
ബാക്കിയുള്ളത്
13,45,61,536
കേന്ദ്രഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ടു സംഭരിച്ചതുമുൾപ്പടെ ഇതുവരെ 112 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 13 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
നൈപുണ്യ വികസന, സംരംഭക
മന്ത്രാലയം
രാജ്യത്ത് ജൻ ശിക്ഷൺ സൻസ്ഥാനുകളുടെ എണ്ണം അടുത്ത മൂന്നു വർഷത്തിനുള്ളിൽ 600 ആയി ഉയർത്തുമെന്ന് കേന്ദ്ര മന്ത്രി ശ്രീ രാജീവ് ചന്ദ്രശേഖർ
രാജ്യത്ത് ജൻ ശിക്ഷൺ സൻസ്ഥാനുകളുടെ എണ്ണം അടുത്ത മൂന്നു വർഷത്തിനുള്ളിൽ നിലവിലെ 300-ൽ നിന്നു 600 ആയി ഉയർത്തുമെന്ന് കേന്ദ്ര നൈപുണ്യ വികസന-സംരംഭകത്വ, ഇലക്ട്രോണിക്സ്ഐടി സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു. കൊച്ചിയിൽ ജൻ ശിക്ഷൺ സൻസ്ഥാൻ പരിശീലന കേന്ദ്രത്തിലെ ഗുണഭോക്താക്കളെ ഇന്ന് രാവിലെ അഭിസംബോധന ചെയ്തു സംസാരിക്കുകയായിരുന്നു അദ്ദേഹം.
കോവിഡിനു ശേഷം നിരവധി അവസരങ്ങളാണ് നൈപുണ്യ പരിശീലനം സിദ്ധിച്ചവർക്ക് ആഗോളതലത്തിൽ കാത്തിരിക്കുന്നതെന്ന് അദ്ദേഹം പറഞ്ഞു. ലോകത്തിൻറെ നൈപുണ്യ തലസ്ഥാനമായി മാറാനുള്ള അവസരമാണ് ഇന്ത്യയ്ക്ക് മുന്നിലുള്ളത് എന്നും അദ്ദേഹം അഭിപ്രായപ്പെട്ടു. കഴിഞ്ഞ അഞ്ച് വർഷങ്ങളിൽ, രണ്ടു കോടിയിലധികം പേർക്കാണ് നൈപുണ്യ പരിശീലനം നൽകിയത്. അതിൽ, 61 ശതമാനത്തിലധികം പേർ ജോലി നേടുകയോ സംരംഭകർ ആവുകയോ ചെയ്തു.
ജൻ ശിക്ഷൺ സൻസ്ഥാനിലൂടെ പരിശീലനം സിദ്ധിച്ചവർക്ക് മന്ത്രി സർട്ടിഫിക്കറ്റുകൾ വിതരണം ചെയ്തു. ഗുണഭോക്താക്കളുമായി അദ്ദേഹം ആശയ വിനിമയം നടത്തി. അവർ ഒരുക്കിയ പ്രദർശനവും മന്ത്രി സന്ദർശിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്- ഏറ്റവും പുതിയ വിവരങ്ങൾ
രാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.65 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 7,673 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 7,026 ആണ്
സജീവ കേസുകൾ 0.01% ആണ്.
രോഗമുക്തി നിരക്ക് നിലവിൽ 98.79% ആണ്
കഴിഞ്ഞ 24 മണിക്കൂറിനുള്ളിൽ 662 പേർക്ക് രോഗമുക്തി ; മൊത്തം രോഗമുക്തർ 4,41,60,279 ആയി വർധിച്ചു
കഴിഞ്ഞ 24 മണിക്കൂറിനിടെ 1,134 പുതിയ കേസുകളാണ് റിപ്പോർട്ട് ചെയ്തത്
പ്രതിദിന പോസിറ്റിവിറ്റി നിരക്ക് 
പ്രതിവാര പോസിറ്റിവിറ്റി നിരക്ക് 
ഇതുവരെ നടത്തിയ മൊത്തം പരിശോധനകൾ 92.05 കോടി; കഴിഞ്ഞ 24 മണിക്കൂറിനുള്ളിൽ 1,03,831 പരിശോധനകൾ നടത്തി.
ND
(Visitor Counter : 105
പ്രധാനമന്ത്രിയുടെ ഓഫീസ്
കൊറിയന് പ്രസിഡന്റുമായി പ്രധാനമന്ത്രി ടെലിഫോണില് സംസാരിച്ചു
കൊറിയന് പ്രസിഡന്റ മൂണ് ജെ-ഇന്നുമായി പ്രധാനമന്ത്രി ശ്രീ നരേന്ദ്രമോദി ഇന്ന് ടെലിഫോണില് സംഭാഷണം നടത്തി.
(കഴിഞ്ഞവര്ഷത്തെ തന്റെ കൊറിയന് സന്ദര്ശനം അനുസ്മരിച്ച പ്രധാനമന്ത്രി മോദി, ഇരു രാജ്യങ്ങളും തമ്മിലുള്ള അടുത്ത ബന്ധം വര്ദ്ധിക്കുന്നതില് സംതൃപ്തിയും പ്രകടിപ്പിച്ചു.
കോവിഡ്-19 മഹാമാരിയെക്കുറിച്ചും ആരോഗ്യ സംവിധാനത്തിലും സാമ്പത്തിക സാഹചര്യത്തിലും അത് ഉയര്ത്തുന്ന വെല്ലുവിളികളെക്കുറിച്ചും ഇരു നേതാക്കളും ചര്ച്ച നടത്തി. ഈ മഹാമാരിയെ തടയുന്നതിന് തങ്ങളുടെ രാജ്യങ്ങള് സ്വീകരിച്ച നടപടികളെക്കുറിച്ചുമുള്ള വിവരങ്ങള് അവര് പരസ്പരം പങ്കുവച്ചു.
പ്രതിസന്ധി നേരിടുന്നതിന് കൊറിയ സ്വീകരിച്ച സാങ്കേതികവിദ്യയിലധിഷ്ഠിതമായ പ്രവര്ത്തനങ്ങളെ പ്രധാനമന്ത്രി അഭിനന്ദിച്ചു.
മഹാമാരിക്കെതിരെയുള്ള പോരാട്ടത്തില് ഇന്ത്യന് ജനതയെ ഭരണാധികാരികള് ഐക്യത്തോടെ നയിക്കുന്ന രീതിയെ പ്രസിഡന്റ് മൂണ് ജെ-ഇന് അഭിനന്ദിച്ചു.
ഇന്ത്യയിലുള്ള കൊറിയന് പൗരന്മാര്ക്ക് ഇന്ത്യന് അധികാരികള് നല്കുന്ന പിന്തുണയ്ക്ക് കൊറിയന് പ്രസിഡന്റ്
പ്രധാനമന്ത്രിയോട് നന്ദിപ്രകടിപ്പിച്ചു.
ഇന്ത്യന് കമ്പനികളുടെ മെഡിക്കല് ഉപകരണങ്ങളുടെ വിതരണത്തിനും ഗതാഗതത്തിനും സൗകര്യമൊരുക്കുന്നതിന് പ്രധാനമന്ത്രി കൊറിയന് ഗവണ്മെന്റിനെ പ്രശംസിച്ചു.
കോവിഡ്-19നേരിടുന്നതിനുള്ള ഗവേഷണങ്ങള്ക്കായി ഇരുരാജ്യങ്ങളിലേയും വിദഗ്ധര് തുടര്ന്നും പരസ്പരം ആശയവിനിമയം നടത്തുന്നതിനും അനുഭവസമ്പത്ത് പങ്കുവയ്ക്കുന്നതിനും ഇരു നേതാക്കളും സമ്മതിച്ചു.
കൊറിയയില് നടക്കാനിരിക്കുന്ന നാഷണല് അസംബ്ലി തെരഞ്ഞെടുപ്പില് പ്രധാനമന്ത്രി പ്രസിഡന്റ് മൂണിന് ശുഭാംശസകള് നേരുകയും ചെയ്തു.
മന്ത്രിസഭ
ജമ്മുകാശ്മീര് വിട്ടുപോയി പിന്നീട് തിരിച്ചെത്തി സംസ്ഥാനത്ത് സ്ഥിരതാമസമാക്കിയ 5,300 കുടുംബങ്ങളെക്കൂടി പുനരധിവാസ പദ്ധതിയില് ഉള്പ്പെടുത്താന് മന്ത്രിസഭയുടെ തീരുമാനം
മുമ്പ് ജമ്മുകാശ്മീര് വിട്ടുപോകുകയും പിന്നീട് തിരിച്ചുവന്ന് സംസ്ഥാനത്ത് സ്ഥിരതാമസമാക്കുയും ചെയ്ത സ്ഥാനഭ്രംശം വന്ന5,300 കുടുംബങ്ങളെക്കൂടിപുനരധിവാസ പദ്ധതിയില് ഉള്പ്പെടുത്താന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം തീരുമാനിച്ചു. പ്രധാനമന്ത്രിയുടെ 2015ലെ ജമ്മുകാശ്മീര് വികസന പാക്കേജിന്റെ കീഴില് പാക്ക് അധിനിവേശ ജമ്മുകാശ്മീരിലെയും ചമ്പയിലേയും സ്ഥാനഭ്രംശംവന്ന കുടുംബങ്ങള്ക്കായി 2016 നവംബര് 30ന് മന്ത്രിസഭായോഗം അംഗീകരിച്ച പദ്ധതിയാണിത്.
(ഗുണഫലങ്ങള്:
ഈ അംഗീകാരത്തോടെ, ഇത്തരത്തില് സ്ഥാനഭ്രംശരായ കുടുംബങ്ങള്ക്ക് നിലവിലെ പദ്ധതിപ്രകാരം 5.5 ലക്ഷം രൂപയുടെ ഒറ്റതവണ സാമ്പത്തികസഹായത്തിന് അര്ഹതയുണ്ടാകും. അതോടൊപ്പം നിലവിലെ പദ്ധതി ലക്ഷ്യം വയ്ക്കുന്ന ചില സുസ്ഥിര വരുമാനത്തിനും അര്ഹതയുണ്ടാകും.
1947ല് ജമ്മുകാശ്മീരിലുണ്ടായ പാക്കിസ്ഥാന് അധിനിവേശത്തിന്റെ ഭാഗമായി പാക്ക് അധിനിവേശ ജമ്മു കാശ്മീരില് നിന്നും 31,619 കുടുംബങ്ങള് ജമ്മു കാശ്മീര് സംസ്ഥാനത്തേയ്ക്ക് കുടിയേറിയിരുന്നു. ഇതില് 26,319 കുടുംബങ്ങള് ജമ്മു കാശ്മീരില് സ്ഥിരതാമസമാക്കുകയും, 5300 കുടുംബങ്ങള് ജമ്മുകാശ്മീരിന് പുറത്തേയ്ക്ക് രാജ്യത്തിന്റെ മറ്റു ഭാഗങ്ങളിലേക്ക് പോകുകയും ചെയ്തു. അതിനുശേഷം 1965ലേയും 1971ലേയും ഇന്തോ-പാക്ക് യുദ്ധത്തെ തുടര്ന്ന് 10,065 കുടുംബങ്ങള് കൂടി ചാമ്പ്നിയാബാത്ത് മേഖലകളില് നിന്നും സ്ഥാനഭ്രംശരാക്കപ്പെട്ടിരുന്നു. ഇതില് 3,500 കുടുംബങ്ങള് 1965ലെ യുദ്ധത്തിലും 6,565 കുടുംബങ്ങള് 1971ലെ യുദ്ധത്തിലുമാണ് സ്ഥാനഭ്രംശരാക്കപ്പെട്ടത്.
പാക്ക് അധിനിവേശ ജമ്മുകാശ്മീരില് നിന്നുള്ള 26,319 കുടുംബങ്ങളും ചാമ്പ് നിയാബാതത് മേഖലയില് നിന്നും സ്ഥാനഭ്രംശരാക്കപ്പെട്ട 10,065 കുടുംബങ്ങളും ഉള്പ്പെടെ 36,384 കുടുംബങ്ങള് 2016 നവംബര് 30ന് മന്ത്രിസഭായോഗം അംഗീകരിച്ച പാക്കേജിന്റെ പരിധിയില് ഉള്പ്പെട്ടിരുന്നു. എന്നാല് ആദ്യം ജമ്മുകാശ്മീരിന് പുറത്ത് രാജ്യത്തിന്റെ മറ്റു ഭാഗങ്ങളിലേക്ക് നീങ്ങാനായി തെരഞ്ഞെടുത്ത പാക്ക് അധിനിവേശ ജമ്മുകാശ്മീരില് നിന്നും സ്ഥാനഭ്രംശം വന്ന 5,300 കുടുംബങ്ങളെ ഈ അംഗീകൃത പാക്കേജില് ഉള്പ്പെടുത്തിയിരുന്നില്ല. ഇപ്പോള് ഈ സ്ഥാനഭ്രംശം വന്ന കുടുംബങ്ങളില് ആദ്യം സംസ്ഥാനത്തിന് പുറത്തുപോകാനും പിന്നീട് മടങ്ങിയെത്തി ജമ്മുകാശ്മീരില് സ്ഥിരതാമസം ആക്കാനും തീരുമാനിച്ച 5,300 കുടുംബങ്ങളും ഈ പാക്കേജില് ഉള്പ്പെടും.
ഈ സ്ഥാനഭ്രംശം വന്ന കുടുംബങ്ങളില് പാക്ക് അധിനിവേശ ജമ്മുകാശ്മീരില് നിന്നും സ്ഥാനഭ്രംശം വരികയും പിന്നീട് ജമ്മുകാശ്മീരില് സ്ഥിരതാമസമാക്കുകയൂം ചെയ്ത 5,300 കുടുംബങ്ങളെക്കൂടി നിലവിലെ പദ്ധതിയില് ഉള്പ്പെടുത്തുന്നതോടെ യുദ്ധങ്ങളുടെയൂം ആക്രമണങ്ങളുടെയും മറ്റും ഫലമായി കഷ്ടപ്പെട്ടവര്ക്ക് മാന്യമായ ഒരു മാസവരുമാനം സമ്പാദിക്കാനും മുഖ്യധാരാ സാമ്പത്തികപ്രവര്ത്തനങ്ങളുടെ ഭാഗമാകാനും കഴിയും. ഇത് ഇത്തരത്തില് സ്ഥാനഭ്രംശം വന്ന കുടുംബങ്ങളുടെ സാമ്പത്തിക സഹായം നല്കുന്നതിനുള്ള ഗവണ്മെന്റിന്റെ ശേഷി ഉയര്ത്തുകയും ചെയ്യും. നിലവിലെ പദ്ധതിക്കായി അനുവദിച്ച ഫണ്ടില് നിന്നും ഇതിന് ആവശ്യമായ ഫണ്ടുകളും കണ്ടെത്തും.
RS/ND
ആരോഗ്യ, കുടുംബക്ഷേമ മന്ത്രാലയം
15-18 പ്രായക്കാർക്കായുള്ള കോവിഡ് വാക്സിനേഷൻ മാർഗ്ഗനിർദ്ദേശങ്ങളിൽ, കോവാക്സിന് ലോകാരോഗ്യ സംഘടന അടിയന്തര ഉപയോഗ അനുമതി നൽകിയിട്ടുണ്ടെന്ന മാധ്യമ റിപ്പോർട്ടുകൾ വാസ്തവ വിരുദ്ധം
ന്യൂ ഡൽഹി: ജനുവരി 7, 2021
15-18 വയസ് പ്രായമുള്ളവർക്കുള്ള കോവിഡ് പ്രതിരോധ കുത്തിവെയ്പ്പിന് കോവാക്സിൻ ഉപയോഗിക്കുന്നതിന് ലോകാരോഗ്യ സംഘടന അടിയന്തര ഉപയോഗ അനുമതി നൽകിയിട്ടില്ലെങ്കിലും, ഇത്തരത്തിൽ അനുമതി നൽകിയതായുള്ള റിപ്പോർട്ടുകൾ ചില മാധ്യമങ്ങളിൽ വന്നിട്ടുണ്ട്. അത്തരം റിപ്പോർട്ടുകൾ തെറ്റിദ്ധരിപ്പിക്കുന്നതും വസ്തുതകൾക്ക് നിരക്കാത്തതുമാണ്.
2021 ഡിസംബർ 27-ന് കേന്ദ്ര ആരോഗ്യ-കുടുംബക്ഷേമ മന്ത്രാലയം പുറപ്പെടുവിച്ച മാർഗ്ഗനിർദ്ദേശങ്ങളിൽ ലോകാരോഗ്യ സംഘടനയുടെ അടിയന്തര ഉപയോഗ അനുമതിയെ കുറിച്ച് എവിടെയും പരാമർശിച്ചിട്ടില്ല. പേജ് 4-ൽ ഉപശീർഷകം  യില് "15-18 വയസ്സ് പ്രായമുള്ള പുതിയ ഗുണഭോക്താക്കൾ" എന്ന തലക്കെട്ടിന് കീഴിലുള്ള മാർഗ്ഗനിർദ്ദേശങ്ങളിൽ, "അത്തരം ഗുണഭോക്താക്കൾക്ക്, പ്രതിരോധ കുത്തിവയ്പ്പിന് കോവാക്സിൻ മാത്രമേ ലഭ്യമാകൂ, കാരണം 15-18 പ്രായപരിധിയിലുള്ളവർക്ക് അടിയന്തര ഉപയോഗ അനുമതിയുള്ള ഒരേയൊരു വാക്സിൻ ആണിത്" എന്നാണ് വ്യക്തമാക്കിയിട്ടുള്ളത്. മാർഗ്ഗനിർദ്ദേശങ്ങൾ ആരോഗ്യ മന്ത്രാലയത്തിന്റെ വെബ്സൈറ്റിൽ ലഭ്യമാണ്:
https://www.mohfw.gov.in/pdf/GuidelinesforCOVID19VaccinationofChildrenbetween15to18yearsandPrecautionDosetoHCWsFLWs&60populationwithcomorbidities.pdf
12-18 വയസ്സ് പ്രായമുള്ളവർക്ക് കോവാക്സിന്റെ അടിയന്തര ഉപയോഗത്തിന് ദേശീയ നിയന്ത്രണ ഏജൻസി ആയ CDSCO, 2021 ഡിസംബർ 24-ന് അനുമതി നൽകിയിട്ടുണ്ട്.
(
പ്രധാനമന്ത്രിയുടെ ഓഫീസ്
സിവില് സര്വീസ് ദിനത്തില് ഉദ്യോഗസ്ഥർക്ക് പ്രധാനമന്ത്രിയുടെ ആശംസകള്; സര്ദാര് പട്ടേലിനു ശ്രദ്ധാഞ്ജലി.
(ന്യൂഡല്ഹി, ഏപ്രില് 21, 2020:
സിവില് സര്വീസ് ദിനമായ ഇന്ന് രാജ്യത്തെ സിവിൽ സർവീസ് ഉദ്യോഗസ്ഥർക്കും കുടുംബാംഗങ്ങൾക്കും പ്രധാനമന്ത്രി ശ്രീ. നരേന്ദ്ര മോദി ആശംസകള് നേർന്നു . രാജ്യത്ത് ഭരണനിര്വഹണ ചട്ടക്കൂടിനു രൂപം നല്കിയ സര്ദാര് വല്ലഭ് ഭായ് പട്ടേലിന് ശ്രദ്ധാഞ്ജലി അര്പ്പിക്കുന്നതായും അദ്ദേഹം അറിയിച്ചു.
'' സിവില് സര്വീസ് ദിനമായ ഇന്ന് മുഴുവന് സിവില് സര്വീസ് ഉദ്യോഗസ്ഥർക്കും കുടുംബാംഗങ്ങള്ക്കും ആശംസകള് അറിയിക്കുന്നു. കൊവിഡ്19നെ ഇന്ത്യ വിജയകരമായി പരാജയപ്പെടുത്തുന്നുവെന്ന് ഉറപ്പു വരുത്താന് അവര് നടത്തുന്ന ശ്രമങ്ങളെ ഞാന് അഭിനന്ദിക്കുന്നു. ആവശ്യക്കാരെ സഹായിക്കുന്നതിനും എല്ലാവര്ക്കും ആരോഗ്യം ഉറപ്പുവരുത്താനും അവര് മുഴുവന്സമയ പ്രവര്ത്തനങ്ങളിലാണ്.
നമ്മുടെ ഭരണനിര്വഹണ സംവിധാനം കെട്ടിപ്പടുക്കുന്നതിലും അത് പുരോഗതിയിലും കാരുണ്യത്തിലും ഊന്നുന്നതാക്കുകയും ചെയ്ത മഹാനായ സര്ദാര് പട്ടേലിന് ഈ സിവില് സര്വീസ് ദിനത്തില് ശ്രദ്ധാഞ്ജലി അര്പ്പിക്കുകയും ചെയ്യുന്നു''. പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
വിഖ്യാത സാമ്പത്തിക വിദഗ്ധനും മുൻ കേന്ദ്രമന്ത്രിയുമായ പ്രൊഫ. വൈ കെ അലഗിന്റെ നിര്യാണത്തിൽ പ്രധാനമന്ത്രി അനുശോചിച്ചു
വിഖ്യാത സാമ്പത്തിക വിദഗ്ധനും മുൻ കേന്ദ്രമന്ത്രിയുമായ പ്രൊഫ. വൈ കെ അലഗിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു :
"പ്രൊഫ.വൈ.കെ. അലഗ് പൊതു നയത്തിന്റെ വിവിധ വശങ്ങളിൽ, പ്രത്യേകിച്ച് ഗ്രാമീണ വികസനം, പരിസ്ഥിതി, സാമ്പത്തിക ശാസ്ത്രം എന്നിവയിൽ അഭിനിവേശമുള്ള ഒരു വിശിഷ്ട പണ്ഡിതനായിരുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു . ഞങ്ങളുടെ ഇടപെടലുകളെ ഞാൻ വിലമതിക്കുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും സുഹൃത്തുക്കളോടും ഒപ്പമാണ് . ഓം ശാന്തി. "
തെരഞ്ഞെടുപ്പ് കമ്മീഷന്
മുഖ്യ തിരഞ്ഞെടുപ്പ് കമ്മീഷണർ / തിരഞ്ഞെടുപ്പ് കമ്മീഷനർ അവർക്ക് ലഭ്യമായ ആനുകൂല്യങ്ങളും പ്രത്യേകാവകാശങ്ങളും സ്വമേധയാ വെട്ടിക്കുറയ്ക്കാൻ തീരുമാനിച്ചു
ന്യൂഡൽഹി; മെയ് 20, 2022
2022 മെയ് 15-ന് ഇന്ത്യയുടെ മുഖ്യ തിരഞ്ഞെടുപ്പ് കമ്മീഷണറായി ചുമതലയേറ്റ ശേഷം, ശ്രീ രാജീവ് കുമാർ ഇന്ന് തിരഞ്ഞെടുപ്പ് കമ്മീഷണർ എസ്. അനുപ് ചന്ദ്ര പാണ്ഡെയുമായി ചേർന്ന് തിരഞ്ഞെടുപ്പ് കമ്മിഷന്റെ ആദ്യ യോഗം നടത്തി.
മറ്റ് കാര്യങ്ങളോടൊപ്പം, മുഖ്യ തിരഞ്ഞെടുപ്പ് കമ്മീഷണർക്കും  തിരഞ്ഞെടുപ്പ് കമ്മീഷണർമാർക്കും  ലഭ്യമായ ആനുകൂല്യങ്ങളും പ്രത്യേകാവകാശങ്ങളും, സപ്ച്വറി അലവൻസിൽ അവർക്ക് നൽകിയ ആദായനികുതി ഇളവുകൾ ഉൾപ്പെടെ, കമ്മീഷൻ അവലോകനം ചെയ്തു.
CEC, EC-കൾക്ക് നിലവിൽ ഇനിപ്പറയുന്നവയ്ക്ക് അർഹതയുണ്ട്:
i. പ്രതിമാസ സംപ്ച്വറി അലവൻസ് ആയി 34,000 രൂപ. ഈ അലവൻസിന് സിഇസിയും ഇസി-കളും ആദായ നികുതി അടയ്ക്കേണ്ടതില്ല
ii. സ്വന്തമായും, ജീവിതപങ്കാളി, കുടുംബത്തിലെ ആശ്രിത അംഗങ്ങൾ എന്നിവർക്ക് ഒരു വർഷത്തിൽ മൂന്ന് അവധി യാത്രാ ഇളവുകൾ 
വ്യക്തിപരമായ അവകാശങ്ങളിൽ കർശനത പാലിക്കേണ്ടതിന്റെ ആവശ്യകത നിരീക്ഷിച്ച കമ്മീഷൻ ഇനിപ്പറയുന്ന കാര്യങ്ങൾ ഏകകണ്ഠമായി തീരുമാനിച്ചു:
1. CEC-യും EC-കളും അവർക്ക് നിലവിൽ നൽകിയിരിക്കുന്ന ആദായ നികുതി ആനുകൂല്യങ്ങളൊന്നും കൈപ്പറ്റില്ല. ഉചിതമായ നടപടിക്കായി കേന്ദ്ര സർക്കാരിന് നിർദേശം അയക്കാൻ തീരുമാനിച്ചു.
2. CEC, EC-കൾ എന്നിവർ, നിലവിൽ ലഭ്യമായ മൂന്ന് LTC-കളുടെ സ്ഥാനത്ത് ഒരു വർഷത്തിൽ ഒരു LTC മാത്രമേ ഉപയോഗിക്കു
RRTN/SKY
(Visitor Counter : 4888
|
ആരോഗ്യ, കുടുംബക്ഷേമ മന്ത്രാലയം
|
ടീക്കാ ഉത്സവത്തിന്റെ ഭാഗമായി, രാജ്യത്തെ വാക്സിനേഷൻ കേന്ദ്രങ്ങളുടെയും, ഓരോ ദിവസവും വിതരണം ചെയ്യുന്ന ഡോസുകളുടെയും എണ്ണത്തിൽ വർധന
ടീക്കാ ഉത്സവത്തിന്റെ ഭാഗമായി വിതരണം ചെയ്തത് 1.28 കോടി ഡോസുകൾ.
ന്യൂഡൽഹി , ഏപ്രിൽ 15,2021
രാജ്യത്തെ ദുർബല വിഭാഗങ്ങളിൽ പെട്ട ജനങ്ങൾക്ക് കോവിഡ് 19 വൈറസിനെതിരായുള്ള പ്രതിരോധ കുത്തിവെയ്പ്പ് നൽകാനുള്ള തീവ്ര ശ്രമത്തിൽ പുതിയ ഉയരങ്ങൾ കീഴടക്കുകയാണ് ഇന്ത്യ. ഏപ്രിൽ 11 മുതൽ 14 വരെ ടീക്കാ ഉത്സവമായി ആചരിക്കണം എന്ന ആഹ്വാനം പ്രധാനമന്ത്രി ശ്രീ.നരേന്ദ്രമോദി നടത്തിയിരുന്നു.ഇതേതുടർന്ന് രാജ്യത്തെ പൊതു-സ്വകാര്യ തൊഴിലിടങ്ങൾ ജോലിസ്ഥലത്തെ വാക്സിനേഷൻ സെന്ററുകൾ  ആയി മാറുന്നതിന് രാജ്യം സാക്ഷ്യം വഹിച്ചു.
ശരാശരി 45,000 ഓളം വാക്സിൻ വിതരണ കേന്ദ്രങ്ങൾ ആണ് എല്ലാ ദിവസവും പ്രവർത്തിച്ചത്. ഉത്സവത്തിന്റെ ഒന്ന്, രണ്ട്, മൂന്ന്, നാല് ദിവസങ്ങളിൽ യഥാക്രമം 63,800, 71,000, 67,893, 69,974 കേന്ദ്രങ്ങളിലായാണ് വാക്സിൻ വിതരണം നടന്നത്.
രാജ്യത്ത് ഞായറാഴ്ചകളിൽ വാക്സിൻ വിതരണം പൊതുവേ കുറഞ്ഞ നിലയിലാണ് നടക്കാറുള്ളത്. എന്നാൽ ടീക്കാ ഉത്സവത്തിന്റെ ഒന്നാം ദിനമായ ഞായറാഴ്ച രാത്രി എട്ടുവരെ 27 ലക്ഷത്തിലധികം ഡോസുകൾ ആണ് വിതരണം ചെയ്തത്.
ടീക്കാ ഉത്സവത്തിന്റെ നാല് ദിവസങ്ങളിൽ രാജ്യത്ത് വലിയതോതിലുള്ള വാക്സിൻ വിതരണം ദൃശ്യമമായി. ഏപ്രിൽ 11ന് 29,33,418 ഡോസുകളും 12 ന് 40,04,521 ഡോസുകളും 13, 14 തീയതികളിൽ യഥാക്രമം 26,46,528, 33,13,848 ഡോസുകളും ആണ് വിതരണം ചെയ്തത്
ഉത്സവത്തിന്റെ ഭാഗമായുള്ള ദിവസങ്ങളിൽ രാജ്യത്തുടനീളമുള്ള, യോഗ്യരായ വിഭാഗങ്ങളിൽ പെട്ട വിവിധ ആളുകൾക്ക് 1,28,98,314 ഡോസുകൾ വിതരണം ചെയ്യാൻ സാധിച്ചു.
ഇതിൽ ഒരുകോടിയിലേറെ ഡോസുകൾ മൂന്ന് സംസ്ഥാനങ്ങളിൽ തന്നെ വിതരണം ചെയ്യാൻ കഴിഞ്ഞു .
.മഹാരാഷ്ട്ര , രാജസ്ഥാൻ , ഉത്തർപ്രദേശ്  എന്നിവയാണവ.
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 185.04 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 11,871 പേര്
ചികിത്സയിലുള്ളത് 0.03 ശതമാനം പേര്
രോഗമുക്തി നിരക്ക് 98.76%
കഴിഞ്ഞ 24 മണിക്കൂറിനിടെ 1,198 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,97,567 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,086 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 79.20 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,81,374 പരിശോധനകള്.
(---ND--
രാജ്യരക്ഷാ മന്ത്രാലയം
പ്രതിരോധ വകുപ്പിലെ പെൻഷൻകാർ 2022 മെയ് 25-നകം വാർഷിക തിരിച്ചറിയൽ പൂർത്തിയാക്കണം
പ്രതിമാസ പെൻഷന്റെ സുഗമമായ വിതരണം ഉറപ്പാക്കുന്നതിന്,ഇനിയും വാർഷിക ഐഡന്റിഫിക്കേഷൻ/ലൈഫ് സർട്ടിഫിക്കേഷൻ പൂർത്തിയാക്കാത്ത പ്രതിരോധ വകുപ്പിലെ പെൻഷൻകാർ, 2022 മെയ് 25-നകം അത് പൂർത്തിയാക്കി സമർപ്പിക്കാൻ രാജ്യ രക്ഷ മന്ത്രാലയം ഒരിക്കൽ കൂടി അഭ്യർത്ഥിച്ചു.
2022 മെയ് 17 വരെ ലഭിച്ച ഡാറ്റ പരിശോധിച്ചപ്പോൾ, 2021 നവംബറോടെ സ്പർശ് സംവിധാനത്തിലേക്ക് മാറിയ 43,774 പെൻഷൻകാർ ഓൺലൈനായോ അവരുടെ ബാങ്കുകൾ വഴിയോ വാർഷിക ഐഡന്റിഫിക്കേഷൻ പൂർത്തിയാക്കിയിട്ടില്ലെന്ന് ശ്രദ്ധയിൽപ്പെട്ടു.
കൂടാതെ, പഴയ പെൻഷൻ സമ്പ്രദായത്തിൽ തുടരുന്ന പെൻഷൻകാരിൽ  ഏകദേശം 1.2 ലക്ഷം പേർ ലഭ്യമായ ഏതെങ്കിലും മാർഗ്ഗത്തിലൂടെ വാർഷിക തിരിച്ചറിയൽ ഇതുവരെ പൂർത്തിയാക്കിയിട്ടില്ലെന്ന് അറിയിക്കുന്നു.
വാർഷിക ഐഡന്റിഫിക്കേഷൻ/ലൈഫ് സർട്ടിഫിക്കേഷൻ ഇനിപ്പറയുന്ന മാർഗ്ഗങ്ങളിലൂടെ ചെയ്യാവുന്നതാണ്:
1. ആൻഡ്രോയിഡ് ഉപയോക്താക്കൾക്കുള്ള ഡിജിറ്റൽ ജീവൻ പ്രമാൺ ഓൺലൈൻ/ജീവൻ പ്രമാൺ ഫേസ് ആപ്പ് വഴി
2. വാർഷിക ഐഡന്റിഫിക്കേഷൻ പൂർത്തിയാക്കുന്നതിന് പെൻഷൻകാർക്ക് പൊതു സേവന കേന്ദ്രങ്ങളും  സന്ദർശിക്കാവുന്നതാണ്. നിങ്ങളുടെ ഏറ്റവും അടുത്തുള്ള CSC ഇവിടെ കണ്ടെത്തുക: https://findmycsc.nic.in/
3. പെൻഷൻകാർക്ക് ലൈഫ് സർട്ടിഫിക്കറ്റിന്റെ പുതുക്കലിനായി അടുത്തുള്ള DPDO- സന്ദർശിക്കാവുന്നതാണ്. പരമ്പരാഗതരീതിയിലുള്ള പെൻഷൻകാർക്ക് അവരുടെ ലൈഫ് സർട്ടിഫിക്കേഷൻ അതത് ബാങ്കുകൾ വഴി അപ്ഡേറ്റ് ചെയ്യുന്നത് തുടരാം.
വാർഷിക ഐഡന്റിഫിക്കേഷൻ/ലൈഫ് സർട്ടിഫിക്കേഷൻ പ്രക്രിയ പ്രതിമാസ പെൻഷന്റെ തുടർച്ചയായതും സമയബന്ധിതവുമായ വിതരണത്തിന് നിയമപരമായ ആവശ്യകതയാണ്. എന്നിരുന്നാലും, വാർഷിക തിരിച്ചറിയൽ വിശദാംശങ്ങൾ മാസാവസാനത്തോടെ അതത് ബാങ്കുകൾക്ക് പരിശോധിക്കാൻ കഴിയാത്ത 58,275 പെൻഷൻകാർക്ക്  2022 ഏപ്രിലിലെ പ്രതിമാസ പെൻഷൻ പ്രത്യേക ഒറ്റത്തവണ എഴുതിത്തള്ളൽ വഴി നൽകിയിട്ടുണ്ട്.
(Visitor Counter : 113
പ്രധാനമന്ത്രിയുടെ ഓഫീസ്
പ്രധാനമന്ത്രി പ്രതിരോധ സിവിൽ ബഹുമതി ദാന ചടങ്ങിൽ പങ്കെടുത്തു
പ്രധാനമന്ത്രി ശ്രീ നരേന്ദ്ര മോദി രാഷ്ട്രപതി ഭവനിൽ നടന്ന സിവിൽ ബഹുമതി ദാന ചടങ്ങിൽ പങ്കെടുത്തു.
പ്രധാനമന്ത്രി ട്വീറ്റ് ചെയ്തു:
"വിശിഷ്ട സേവന പുരസ്കാരങ്ങൾ സമ്മാനിച്ച രാഷ്ട്രപതി ഭവനിൽ നടന്ന സിവിൽ ബഹുമതി ദാന ചടങ്ങിൽ പങ്കെടുത്തു. ഈ പുരസ്കാരങ്ങൾ ലഭിച്ച എല്ലാവരിലും നാം അഭിമാനിക്കുന്നു."
പ്രധാനമന്ത്രിയുടെ ഓഫീസ്
ശ്രീ ഗുരു ഗ്രന്ഥ് സാഹിബ് ജിയുടെ പ്രകാശ് പൂരബില് ജനങ്ങള്ക്ക് ആശംസകള് അറിയിച്ച് പ്രധാനമന്ത്രി
ശ്രീ ഗുരു ഗ്രന്ഥ് സാഹിബ് ജിയുടെ ആദ്യ പ്രകാശ് പൂരബിന്റെ ശുഭവേളയില് പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ആശംസകള് അറിയിച്ചു.
''ശ്രീ ഗുരു ഗ്രന്ഥ് സാഹിബ് ജി നമുക്കു സേവനത്തിന്റെയും അനുകമ്പയുടെയും പാഠങ്ങള് പകര്ന്നുതരികയും അതുവഴി ഐക്യം ഊട്ടിയുറപ്പിക്കുകയും ചെയ്തു. നീതിയുക്തവും സമത്വപൂര്ണവുമായ സമൂഹത്തിലേക്കുള്ള പാതയാണ് ഇത് വെട്ടിത്തുറന്നത്. അനീതിക്ക് വഴങ്ങരുതെന്നും ഇത് നമ്മെ പഠിപ്പിച്ചു. ശ്രീ ഗുരു ഗ്രന്ഥ് സാഹിബ് ജിയുടെ ആദ്യ പ്രകാശ് പൂരബിന് എല്ലാ ആശംസകളും.
ശ്രീ ഗുരു ഗ്രന്ഥ് സാഹിബ് ജി വിശുദ്ധ തത്വങ്ങളിലൂടെ ലോകത്തെ ദീപ്തമാക്കി.
അതില് നിന്ന് പ്രചോദനം ഉള്ക്കൊണ്ട് സിഖുകാര് ആഗോളതലത്തില് നിരവധി മേഖലകളില് വ്യക്തിമുദ്ര പതിപ്പിച്ചു. അവരുടെ ധൈര്യവും ദയയും അനിതരസാധാരണമാണ്.
ശ്രീ ഗുരു ഗ്രന്ഥ് സാഹിബ് ജി മാനവരാശിയെ എന്നെന്നേക്കും നയിക്കട്ടെ''- പ്രധാനമന്ത്രി പറഞ്ഞു.
രാജ്യരക്ഷാ മന്ത്രാലയം
പ്രതിരോധ രംഗത്തെ പൊതു മേഖലാ സ്ഥാപനങ്ങളുടെ  ഓഹരി വിറ്റഴിക്കൽ
ന്യൂഡൽഹി , ഫെബ്രുവരി 08, 2021
പ്രതിരോധ പൊതുമേഖലാ സ്ഥാപനങ്ങളായ  ബി.ഇ.എം.എൽ.ലിമിറ്റഡ്, ഗാർഡൻ റീച്ച് ഷിപ്പ് ബിൽഡേഴ്സ് ആൻഡ് എഞ്ചിനീയേഴ്സ് ലിമിറ്റഡ് , മിശ്ര ധാതു നിഗം ലിമിറ്റഡ്  എന്നിവയുടെ ഓഹരികൾ വിറ്റഴിക്കും.
മാനേജ്മെന്റ് നിയന്ത്രണം കൈമാറ്റം ചെയ്യാതെതന്നെ ന്യൂനപക്ഷ ഓഹരികൾ വിറ്റഴിക്കുന്ന നടപടികൾ പ്രതിരോധ മേഖലയിലെ കേന്ദ്ര പൊതുമേഖലാ സ്ഥാപനങ്ങൾ ഉൾപ്പെടെയുള്ള മുൻഗണന മേഖലകളിൽ നടപ്പാക്കിവരികയാണ്. ഓഹരി മൂല്യം വർദ്ധിപ്പിക്കുന്നതിനും, പൊതു ഉടമസ്ഥാവകാശം പ്രോത്സാഹിപ്പിക്കുന്നതിനും,സെബിയുടെ ഏറ്റവും കുറഞ്ഞ പൊതു ഓഹരി നിലനിർത്തൽ മാനദണ്ഡങ്ങൾ പാലിക്കുന്നതിനും, ഉത്തരവാദിത്തം ഉറപ്പാക്കുന്നതിനും ഇത് വഴിതുറക്കും. മത്സരാധിഷ്ഠിത വിപണികളില്ലാത്ത മുൻഗണനാരഹിത മേഖലയിലും തന്ത്രപരമായ ഓഹരി വിറ്റഴിക്കൽ നയം പിന്തുടരും.
ശ്രീ കെ കെ രാഗേഷ് ഇന്ന് രാജ്യസഭയിൽ ഉന്നയിച്ച ചോദ്യത്തിന് രാജ്യ രക്ഷാ സഹ മന്ത്രി ശ്രീ ശ്രീപദ് നായിക് നൽകിയ രേഖാമൂലമുള്ള മറുപടിയിലാണ് ഈ വിവരങ്ങൾ ഉൾപ്പെടുത്തിയിട്ടുള്ളത്.
പ്രധാനമന്ത്രിയുടെ ഓഫീസ്
മധ്യവർഗത്തിന്റെ കഠിനാധ്വാനം പുതിയ ഇന്ത്യയുടെ ചേതനയെ നിർവചിക്കുന്നു: പ്രധാനമന്ത്രി
രാജ്യത്തെ മധ്യവർഗത്തെ ശക്തിപ്പെടുത്തുകയും അവരുടെ അവസരങ്ങൾ വിപുലീകരിക്കുകയും ചെയ്ത സംരംഭങ്ങളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"വളർച്ചയും നവീകരണവും നയിക്കുന്നതിലും മധ്യവർഗം മുൻപന്തിയിലാണ്. അവരുടെ കഠിനാധ്വാനം പുതിയ ഇന്ത്യയുടെ ആത്മാവിനെ നിർവചിക്കുന്നു. ഇടത്തരക്കാരുടെ പ്രയോജനത്തിനായി 'ജീവിതം എളുപ്പമാക്കുന്നതിന്' ഞങ്ങളുടെ സർക്കാർ സ്ഥിരമായി പ്രവർത്തിച്ചിട്ടുണ്ട്. #9YearsOfEnabledMiddleClass"
-ND-
(
ധനകാര്യ മന്ത്രാലയം
കര്ഷകരുടെ വരുമാനം, സംഭരണം, നീല സമ്പദ്വ്യവസ്ഥ, മൃഗപരിപാലനം എന്നിവയ്ക്ക് ഊന്നല് നല്കാന് 16 ഇന കര്മ്മ പരിപാടി
കര്ഷകരുടെ വരുമാനം ഇരട്ടിയാക്കുന്നതിനും, ഹോര്ട്ടികള്ച്ചറല് മേഖല, ഭക്ഷ്യ സംഭരണം, മൃഗ പരിപാലനം, നീല സമ്പദ്വ്യവസ്ഥ തുടങ്ങിയവയ്ക്ക് ഊന്നല് നല്കുന്നതിനും 16 ഇന കര്മ്മ പരിപാടി കേന്ദ്ര ധനമന്ത്രി ശ്രീമതി നിര്മ്മല സീതാരാമന് കേന്ദ്ര ബജറ്റില് അവതരിപ്പിച്ചു.
2022 ഓടെ കര്ഷകരുടെ വരുമാനം ഇരട്ടിയാക്കുന്നതിന് PM-KUSUM പദ്ധതി 20 ലക്ഷം കര്ഷകരിലേക്ക് വ്യാപിപ്പിക്കാന് കേന്ദ്ര ധനമന്ത്രി ശുപാര്ശ ചെയ്തു. 20 ലക്ഷം കര്ഷകര്ക്ക് സോളാര് പമ്പുകള്സ്ഥാപിക്കുന്നതിനും 15 ലക്ഷം കര്ഷകര്ക്ക് അവരുടെ ഗ്രിഡ് ബന്ധിത പമ്പ് സെറ്റുകള് സോളാറാക്കി മാറ്റുന്നതിനും ഇതിലൂടെ സാധിക്കും. ദേശീയ ജൈവ ഉത്പന്നങ്ങള്ക്കുള്ള ഓണ്ലൈന് മാര്ക്കറ്റായ 'ജൈവിക് ഖേതി' പോര്ട്ടല് ശക്തിപ്പെടുത്തുമെന്നും മന്ത്രി കൂട്ടിച്ചേര്ത്തു.
(സംഭരണത്തിനായുള്ള അടിസ്ഥാന സൗകര്യങ്ങള് വര്ദ്ധിപ്പിച്ച് ഭക്ഷ്യ വിളകള് കേടായി പോകുന്നത് തടയുന്നതിന് ബ്ലോക്ക് തലത്തില് പൊതു സ്വകാര്യ പങ്കാളിത്ത മാതൃകയില് വയബിലിറ്റി ഗ്യാപ് ഫണ്ടിങ്ങിലൂടെ വെയര്ഹൗസുകള് തുടങ്ങുമെന്നും കേന്ദ്ര ധനമന്ത്രി പറഞ്ഞു. ഗ്രാമീണ സംഭരണ പദ്ധതി സ്വയം സഹായ സംഘങ്ങള് നടത്തണമെന്നും സ്ത്രീകളും സ്വയം സഹായ സംഘങ്ങളും ധാന്യലക്ഷ്മിമാരെന്ന തങ്ങളുടെ പദവി വീണ്ടെടുക്കണമെന്നും ശ്രീമതി നിര്മ്മല സീതാരാമന് പറഞ്ഞു.
പാല്, ഇറച്ചി പോലെ കേടായി പോകുന്ന വസ്തുക്കള്ക്ക് വേണ്ടി ദേശീയ കോള്ഡ് സപ്ലേ ചെയിന് നിര്മ്മിക്കുന്നതിന് ഇന്ത്യന് റെയില്വേ പൊതുസ്വകാര്യ സംവിധാനത്തില് കിസാന് റെയില് രൂപീകരിക്കുമെന്നും ധനമന്ത്രി പറഞ്ഞു. എക്സ്പ്രസ്, ചരക്ക് ട്രെയിനുകളില് ശീതീകരിച്ച കോച്ചുകളുമുണ്ടാകും. വടക്ക് കിഴക്കന്, ഗോത്ര മേഖലകളില് മൂല്യ സാക്ഷാത്ക്കരണം മെച്ചപ്പെടുത്തുന്നതിന് കേന്ദ്ര സിവില് വ്യോമയാന മന്ത്രാലയം കൃഷി ഉഡാന് പദ്ധതി ആരംഭിക്കുമെന്നും ധനമന്ത്രി പറഞ്ഞു.
2020-21ലേക്കുള്ള കാര്ഷിക വായ്പാ ലക്ഷ്യം 15 ലക്ഷം കോടി രൂപയായിരിക്കുമെന്നും കേന്ദ്ര ധനമന്ത്രി പ്രഖ്യാപിച്ചു. പ്രധാന് മന്ത്രി കിസാന് സമ്മാന് നിധിയുടെ എല്ലാ യോഗ്യരായ ഗുണഭോക്താക്കളെയും കിസാന് ക്രെഡിറ്റ് കാര്ഡ് പദ്ധതിയുടെ ഭാഗമാക്കുമെന്നും ധനമന്ത്രി പറഞ്ഞു.
ഹോര്ട്ടികള്ച്ചര് മേഖലയിലെ മികച്ച വിപണനത്തിനും കയറ്റുമതിക്കുമായി ക്ലസ്റ്റര് അടിസ്ഥാനത്തില് പ്രവര്ത്തിക്കുന്ന സംസ്ഥാനങ്ങള് ഒരു ജില്ലയ്ക്ക് ഒരു ഉത്പന്നം എന്നതില് ശ്രദ്ധയൂന്നണമെന്നും ധനമന്ത്രി ശുപാര്ശ ചെയ്തു. നീല സമ്പദ്വ്യവസ്ഥയെ കുറിച്ച് പരാമര്ശിക്കവേ, 2024-25 ഓടു കൂടി മത്സ്യ കയറ്റുമതി ഒരു ലക്ഷം കോടി രൂപയായി ഉയരുമെന്നാണ് പ്രതീക്ഷയെന്ന് ധനമന്ത്രി പറഞ്ഞു. 3477 സാഗര് മിത്രകള് വഴിയും 500 മത്സ്യ കര്ഷക ഉത്പാദന സംഘടനകള് വഴിയും യുവാക്കളെ കൂടുതലായി മത്സ്യവ്യവസായ മേഖലയിലേക്ക് കൊണ്ടു വരുമെന്നും മന്ത്രി ബജറ്റ് പ്രസംഗത്തില് പറഞ്ഞു.
NS MRD–
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 144.54 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 66 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.36%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,764 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 91,361
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 47-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 66,65,290 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 144.54 കോടി  പിന്നിട്ടു. 1,54,27,550 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,87,564
രണ്ടാം ഡോസ് 97,08,297
മുന്നണിപ്പോരാളികള്
ഒന്നാം ഡോസ് 1,83,85,606
രണ്ടാം ഡോസ് 1,68,89,042
18-44 പ്രായപരിധിയിലുള്ളവര്
ഒന്നാം ഡോസ് 49,88,95,079
രണ്ടാം ഡോസ് 33,05,31,530
45-59 പ്രായപരിധിയിലുള്ളവര്
ഒന്നാം ഡോസ് 19,43,82,386
രണ്ടാം ഡോസ് 15,00,28,450
60നുമേല് പ്രായമുള്ളവര്
ഒന്നാം ഡോസ് 12,13,19,090
രണ്ടാം ഡോസ് 9,48,89,670
ആകെ 1,44,54,16,714
കഴിഞ്ഞ 24 മണിക്കൂറിനുള്ളില് 7,585 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,42,66,363 ആയി.
ദേശീയ രോഗമുക്തി നിരക്ക് 98.36 % ആണ്.
തുടര്ച്ചയായ 186-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,764 പേര്ക്കാണ്.
നിലവില് 91,361പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.26 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,50,837 പരിശോധനകള് നടത്തി. ആകെ 67.78 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.89 ശതമാനമാണ്. കഴിഞ്ഞ 47 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 1.34 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 88 ദിവസമായി 2 ശതമാനത്തില് താഴെയാണ്. തുടര്ച്ചയായ 123-ാം ദിവസവും ഇത് 3 ശതമാനത്തില് താഴെയാണ്.
ND MRD
(